Jyllandsposten, 1839-08-13
Nyheds=Post. Fredagen den 2den August, om Natten Kl. 2, stode alle 3de velbyggede Udhuse paa Parcellen Bredholt i lysLue. Efter al Sandsynlighed har Jldspaasættelse her fundet Sted. Gaardens duelige Forpagter, Hr. Borch, som med ualmindelig Vindskibelighed havde bragt denne saagodtsom øde Gaard til en høi Grad af Cultur, havde kort forveien opsagt en Mærgelgraver Tjenesten, som i flere Aar havde arbeidet hos ham, eftersom denne vilde indlade sig i Ægteskab, og Hr. Borch ingen givte Arbeidsfolk vilde have i sin Tjeneste. Mærgelgraveren, som derover var fortrydelig, skal endvidere have mistænkt Gaardens Avlskarl for at have fremskyndet Opsigelsen hos Hr. Borch. Natten mellem Fredag og Løverdag skal Mærgelgraveren have været ude og kommen sildig hjem. Klokken omtrent 2 formenes Jlden at være opkommen i dennes Kammer, tætved Hestestalden, som pludselig greb frygtelig om sig. Man antager, at han i Begyndelsen skal have forsøgt paa at redde Kjørehestene, som vare opstallede tæt ved hans Kammer; men da dette var en Umulighed, da Overhuset begyndte at synke, løb han til Staldens modsatte Side, hvor Staldkarlen og Avlskarlen sov. Ved her at støie og banke paa Ruden vækkedes Staldkarlen, som med Møie fik den fastsovende Avlskarl kaldet til Besindelse. Heden og Qvalmen havde allerede naaet hertil, som umuliggjorde Udgangen af Døren og tvang Begge til nogne at springe ud af Vinduet, i hvilket Øieblik brændende Tømmer styrtede ind paa dem. J et Nu var hele Staldbygningen nedbrændt; ihvorvel Veiret var stille antændtes strax derpaa Laden af de nedstyrtende Jldfunker, som igjen tog fat paa den tredie Bygning Koestalden, uagtet alle Bygninger, ved anordningsmæssigt Mellemrum, vare hinanden fraskilte. Kun Stuehuset, som var teglhængt, blev reddet. Sprøiten fra Friisholt blev hentet og Stedets Eier, Hr. Ritmester Halling, var strax tilstede, men paa Hjelp var ei at tænke. Forpagter Borchs Tab paa Heste, Vogne, Meierieredskaber m. m. anslaaes til over 1200 Rbd., som er saameget mere føleligt, som Jntet heraf var assureret. Da han, som uformuende Mand, ved dette Uheld, er sat aldeles ud af Stand til at fortsætte sin Drivt, vil Beviser paa hans retsindige Medmenneskers Godgjørenhed neppe udeblive, og som, udviist mod denne drivtige Agerdyrker, saaledes vil kunne lindre en værdig Families ublide Skjæbne. Heldigt var det, at Hr. Borch, som 14 Dage itræk havde havt sine Køer under Tag, netop denne Nat, formedelst det varme Veir, lod dem forblive i Marken, ligesom at intet Korn endnu var hjembjerget. De 3de Bygninger vare assurerede for 2600 Rbd., for hvilken Sum de formenes at kunne opbygges. – Vi kunne imidlertid ei betvivle at Stedets Øvrighedsperson, Hr. Justitsraad Holm, ifølge Data, som her ere forhaanden, ved skarpt Politieforhør vil see sig istand til at faae denne Sag oplyst, men forbausende er det at erfare, at Hr. Holm, uagtet Anmeldelse af det Passerede uopholdelig skeete, lader baade Løverdag, Søndag, Mandag, Tirsdag og Onsdag hengaae uden at føie mindste Anstalt til denne Sags Undersøgelse, eller til at arrestere den Mistænkte, og først Torsdag i forrige Uge paabegyndte det Forhør der strax efter Branden, endnu medens Asken var gloende, burde været afholdt. Det vilde derfor vist være meget passende, om Hr. Holm underrettede Publicum og Grunden til denne Sneglegang i en Embedsforretning, der udkrævede den øieblikkeligste Undersøgelse, hvor det er Justitsbetjenten om at gjøre, for det Heles Vel, at efterspore Forbryderne; men vist er det, at dersom den Mistænkte, efter denne plegmatiske Retsforfølgning, ovenikjøbet overantvordes som Arrestant i de Viborg velbesatte Arrester, vil det vistnok see vidt ud baade med Bekjendelse og Opdagelse, som man veed bedst skeer paa frisk Fod.